Եվրոպայում մենք աշխատում էինք նաև հեռախոսակապի միջոցով, քանի որ Գերմանիայում կամ Ֆրանսիայում բնակվող մեր հաճախորդների համար խնդիր էր այցելությունը Նիդերլանդներում գտնվող մեր գլխավոր գրասենյակ: Այդ մեթոդը կիրառեցինք նաև Հայաստանում. Հայաստանի մեր հաճախորդները նույնպես կարող են պատվերն ամրագրել նախապես՝ հեռախոսով: Մենք նաև էլեկտրոնային կապի միջոցով ուղարկում ենք հաճախորդին բոլոր անհրաժեշտ տվյալները, և նա մեզ մոտ գալիս է արդեն կողմնորոշված՝ ամրագրում ունենալուց հետո: Մեր հաճախորդները հնարավորություն ունեն տոմսեր պատվիրելու մինչև ժամը 24:00-ն: Այլ պարագայում ստիպված են լինելու գնալ օդակայան, որտեղ ավիատոմսերը շատ թանկ են: Ավիադրոմը սպասարկում է նաև տուրիստական գործակալություններին՝ հանդիսանալով խոշոր կոնսոլիդատոր: Ավիատոմսերի տպագրությունը շատ լուրջ գործընթաց է. Դրա իրավունքը և հնարավորությունները խստորեն կապված են տարբեր սերտիֆիկատների հետ և IATA-ի անդամակցությամբ: Մենք ապահովում ենք պրոֆեսիոնալ ծառայություն ավիատոմսերի տպագրության ոլորտում և տուրիստական կազմակերպություններին առաջարկում առավել բարենպաստ պայմաններ և բարձր միջնորդավճարներ: Մենք շեշտը դնում ենք գործընթացների ավտոմատիզացման վրա, որի դեպքում ենթագործակալները կարողանում են բարելավել իրենց աշխատանքային գործընթացները և ունենալ շահավետ առաջարկներ: Այսպիսով մենք փոխում և մոդեռնացնում ենք տուրիստական ոլորտը Հայաստանում: Ունենալով էքսկլյուզիվ պայմանագիր բելգիական Արմուինգս ընկերության հետ՝ մենք սկսեցինք աշխատել նաև առաջնահերթ հենց այդ կազմակերպության նոր բացված Երևան-Բրյուսել ուղիղ չվերթների շրջանակներում: